**Zapisnik s drugog sastanka Povjerenstva za provedbu programa „Školska ekskurzija učenika VII. razreda“ održanog 18. veljače 2019. godine s početkom u 13.30 sati u Osnovnoj školi Sveta Marija.**

Članovi Povjerenstva: Damir Bendelja, ravnatelj, Smiljana Frančić, razrednica, Karolina Jeđut Tilošanec, roditeljica učenika iz VII. razreda, Fran Ivaci, učenik VII. razreda, Katarina Janković, učenica VII. razreda

Na sastanku su bili prisutni svi članovi Povjerenstva.

Predstavnik Agencije: Na sastanku Povjerenstva prisustvovala je predstavnica agencije Koncept putovanja gđa. Gordana Krupski i predstavnica agencije Taubek tours.

**Dnevni red:**

**1. Usvajanje zapisnika s prošlog sastanka**

**2. Otvaranje ponuda**

**3. Odabir ponuda**

**4. Ostala pitanja**

Ad. 1) Zapisnik s prošlog sastanka je jednoglasno prihvaćen.

Ad. 2) Povjerenstvo je zaprimilo 2 ponude od sljedećih agencija: Taubek tours i Koncept putovanja. Predsjednica Povjerenstva je pročitao sve pristigle ponude koje su prilog zapisniku. Otvaranjem ponuda gore navedenih agencija, te razmatranjem istih, Povjerenstvo je zaključilo da su obje ponude prihvatljive i ispunjavaju uvjete iz javnog poziva.

Ad. 3) Prema odredbi čl.15. stavka 4. Povjerenstvo je odabralo obje ponude koje će se predstaviti roditeljima učenika, koje su sastavni dio zapisnika.

Povjerenstvo će o donesenoj odluci obavijestiti Agencije putem objave zapisnika koje će objaviti na internetskoj stranici Škole.

Povjerenstvo je donijelo odluku da će se roditeljski sastanak održati 04. ožujka 2019. u 16.30 sati na kojem će se održati predstavljanje ponuda odabranih agencija. Svaka agencija imat će na raspolaganju 20 min za predstavljanje ponude. Taubek turs počet će s predstavljanjem u 16.30 h te Koncept putovanja u 17.00 h.

Ad 4) Ravnatelj škole napomenuo je da će Općina Sveta Marija i ove godine sufinancirati školsku ekskurziju s 200 kn po učeniku, čime će se cijena za roditelje umanjiti za taj dio.

Ostalih pitanja nije bilo.

Predsjednik Povjerenstva: Zapisničar:

Karolina Jeđut Tilošanec Smiljana Frančić